PROCESO SELECTIVO 2 POSTOS DE AUXILIAR DE ADMINISTRACIÓN XERAL
ADMINISTRACIÓN LOCAL — Provincial — Deputación Provincial (Persoal, oposicións, 26/09/2016)

O deputado, en virtude das competencias delegadas da Presidencia en materia de persoal, dita a seguinte RESOLUCIÓN: “Na páxina web e nos taboleiros de anuncios desta Deputación Provincial publicouse a Resolución do 15 de xullo de 2016 pola que se fixo pública a relación provisional de aspirantes admitidos e excluídos ó proceso selectivo convocado para cubrir interinamente polo sistema de oposición libre, dúas prazas de auxiliar de administración xeral asociados a dous postos de traballo de auxiliar de servizos, adscritos ó Servizo de Cooperación e con destino unha para o polígono de empresas Barro-Meis e outra para o polígono de empresas de Lalín, vacantes no cadro de persoal funcionario. De acordo co disposto nas bases VII e VIII da convocatoria e no artigo 20 do Real decreto 364/95, de 20 de marzo, RESOLVO aprobar a relación definitiva de aspirantes admitidos que figura como anexo I desta Resolución. Designar os membros que integrarán o tribunal cualificador e determinar a data en que terá lugar a súa constitución e a realización do primeiro exercicio: A constitución do tribunal terá lugar o día 20 de outubro de 2016, ás 10,00 horas, no Pazo Provincial. O primeiro exercicio terá lugar o día 26 de outubro de 2016, ás 09,00 horas no Centro Príncipe Felipe. De acordo co disposto nas bases da convocatoria, os membros dos tribunais deberán absterse de intervir, comunicándollo á presidenta, cando concorran neles algunha das circunstancias previstas no artigo 28 da Lei 30/92, de réxime xurídico das administracións públicas e do procedemento administrativo común, ou cando realizase tarefas de preparación de aspirantes durante os cinco anos anteriores á publicación desta convocatoria. Os aspirantes tamén poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 29 da citada Lei 30/92. Os aspirantes deberán presentarse para a realización de cada exercicio provistos do documento nacional de identidade ou doutro documento fidedigno acreditativo da súa personalidade a xuízo do tribunal, así como dos medios materiais adecuados e necesarios para a súa práctica. En cumprimento do sinalado na base quinta da convocatoria, os dereitos de exame reintegraránselles de oficio ós interesados excluídos da relación de admitidos.” Contra esta Resolución poderase interpoñer un recurso potestativo de reposición ante o mesmo órgano que a ditou nun prazo dun mes a partir do día seguinte ó desta notificación (artigos 107 e 117 da Lei 30/92, de 26 de novembro, de réxime xurídico das administracións públicas e do procedemento administrativo común, modificada pola Lei 4/99, de 13 de xaneiro) ou ben un recurso contencioso-administrativo ante o Xulgado do Contencioso-Administrativo de Pontevedra, de conformidade co artigo 46 da Lei 29/98, de 13 de xullo, reguladora da Xurisdicción Contencioso-Administrativa. Todo isto sen prexuízo de que poida utilizar calquera outro recurso que estime conveniente. O que lle comunico para o seu coñecemento, cumprimento e demais efectos. Pontevedra, 20 de setembro de 2016.—O Deputado Delegado.—O Secretario